A Bizottság 1740/78/EGK rendelete
(1978. július 25.)
a gabonából és rizsből készült termékekre vonatkozó importlefölözés kiszámításának, valamint e lefölözésnek az előbbi termékekre és a gabonából előállított összetett takarmányra vonatkozó előzetes rögzítésének eljárásáról szóló 1579/74/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1254/78/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 24. cikkére,
mivel bizonyos termékek behozatala tekintetében naprakészebb információkra van szükség, s ezért a tagállamoknak gyakrabban kell adatokat szolgáltatniuk; mivel ezért az 1974. június 24-i 1579/74/EGK rendeletet [3] megfelelően módosítani kell;
mivel az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1579/74/EGK rendelet 5. cikke a következő bekezdéssel egészül ki:
"Azonban a közös vámtarifa 07.06 A, 23.02 A I és 23.02 A II alszáma alá tartozó termékek tekintetében naponta közlik ezeket az adatokat a Bizottsággal."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. július 25-én.